ଶ୍ରୀନଗରଃ ସମ୍ବିଧାନର ବିବାଦୀୟ ଧାରା ୩୫-ଏର ବୈଧତାକୁ ନେଇ ଆସନ୍ତାକାଲି ସୁପ୍ରିମକୋର୍ଟରେ ଶୁଣାଣି ଥିବା ବେଳେ ତା' ପୂର୍ବରୁ ଜମ୍ମୁ କଶ୍ମୀର ଆଜି ଅଶାନ୍ତ ହୋଇ ଉଠିଛି।
ବିଚ୍ଛିନ୍ନତାବାଦୀ ହୁରିୟତ୍ ସଙ୍ଗଠନ ପକ୍ଷରୁ ଦିଆଯାଇଥିବା ବନ୍ଦ ଡାକରାର ପ୍ରଭାବ ଆଜି ଜମ୍ମୁ କଶ୍ମୀରରେ ଦେଖିବାକୁ ମିଳିଛି। ଦୋକାନ,ବଜାର ରାସ୍ତାଘାଟ ସବୁ ବନ୍ଦ ହୋଇଯାଇଛି।
ଏହି ବନ୍ଦ ଡାକରାରେ କଶ୍ମୀରରେ ଜୀବନଯାତ୍ରା ଏକ ପ୍ରକାର ଠପ୍ ହୋଇଯାଇଛି। ଏହି ୩୫(ଏ)କୁ ନେଇ ଜମ୍ମୁ କଶ୍ମୀରରେ ଦି ଜଏଣ୍ଟ ରେଜିଷ୍ଟାନ୍ସ ଲିଡର୍ସିପ୍ (jrl) ପକ୍ଷରୁ ଦୁଇ ଦିଅନିଆ ବନ୍ଦ ଡାକରା ଦିଆଯାଇଛି।
ତେବେ ଆଇନ ଶୃଙ୍ଖଳା ପରିସ୍ଥିତିକୁ ଦୃଷ୍ଟିରେ ରଖି ଜମ୍ମୁ କଶ୍ମୀରରେ ସୁରକ୍ଷା ବ୍ୟବସ୍ଥାକୁ କଡ଼ାକଡ଼ି କରିଦିଆଯାଇଛି। ସମ୍ବେଦନଶୀଳ ଅଞ୍ଚଳ ଗୁଡ଼ିକରେ ଅଧିକ ଫୋର୍ସ ମୁତୟନ କରାଯାଇଛି।
ଏହି ବନ୍ଦ ଡାକରାକୁ ବିଭନ୍ନ ସଙ୍ଗଠନ ସହ ଜମ୍ମୁ କାଶ୍ମର ବାର ଆସୋସିଏସନ୍ ପକ୍ଷରୁ ସମର୍ଥନ କରାଯାଇଛି। ଏହାକୁ ନେଇ ବିଭିନ୍ନ ସ୍ଥାନରେ ବିକ୍ଷୋଭ ପ୍ରଦର୍ଶନ କରାଯାଇଛି।
ଏହି ଆନ୍ଦୋଳନକୁ ରାଜନୈତିକ ଦଳ ପିଡିପି ପକ୍ଷରୁ ସମର୍ଥନ କରାଯାଇଛି। ମୁଖ୍ୟତଃ ଏହି ଧାରା ଅନୁସାରେ ଜମ୍ମୁ ଓ କଶ୍ମୀର ବାହାରର କୌଣସି ଲୋକ ଏଠାରେ ନାଗରିକତ୍ୱ ଗ୍ରହଣ କରିପାରିବେ ନାହିଁ କିମ୍ବା ସେମାନଙ୍କ ନାଗରିକତ୍ୱକୁ ସ୍ୱୀକାର କରାଯିବ ନାହିଁ।
ଏହି ମାମଲା କୋର୍ଟରେ ଦୀର୍ଘଦିନ ଧରି ବିଚାରାଧୀନ ଥିବା ବେଳେ ଏହାର ଆସନ୍ତାକାଲି ଅର୍ଥାତ ଅଗଷ୍ଟ ୬ରେ ଚୂଡ଼ାନ୍ତ ଶୁଣାଣି ରହିଛି।
ସେପଟେ ଯଦି ଏହି ଧାରା ୩୫-ଏର ବୈଧତା ହଟିବା ନେଇ କୌଣସି ରାୟ ଆସେ ତେବେ ପରିସ୍ଥିତି ଭୟଙ୍କର ହେବ ବୋଲି ବିଛିନ୍ନତାବାଦୀ ସଙ୍ଗଠନ ପକ୍ଷରୁ ଚେତାବନୀ ଦିଆଯାଇଛି।
ସେହିପରି କଶ୍ମୀରର ପୁଲିସ ବାହିନୀ ମଧ୍ୟ ବିଦ୍ରୋହ କରିପାରନ୍ତି ବୋଲି ରାଜ୍ୟ ସରକାରଙ୍କୁ ଗୁଇନ୍ଦା ବିଭାଗ ରିପୋର୍ଟ ଦେଇଛି।
୮-ଏହି ଆଦେଶ ପାରିତ କରିବାକୁ ତତ୍କାଳୀନ ପ୍ରଧାନମନ୍ତ୍ରୀ ଜବାହରଲାଲ୍ ନେହରୁ ତତ୍କାଳୀନ ରାଷ୍ଟ୍ରପତି ଡଃ ରାଜେନ୍ଦ୍ର ପ୍ରସାଦଙ୍କୁ ପ୍ରେରିତ କରିଥିଲେ।
୯-ମୁଖ୍ୟତଃ କଶ୍ମୀରବାସୀଙ୍କ ମନ ଜିତିବା ଏବଂ ଭୋଟ ବ୍ୟାଙ୍କକୁ ଦୃଷ୍ଟିରେ ରଖି ଏଭଳି ଏକ ପଦକ୍ଷେପ ନିଆଯାଇଥିବା ସେତେବେଳେ ଚର୍ଚ୍ଚା ହୋଇଥିଲା। ଯାହା ଦୀର୍ଘଦିନ ଦିନ ହେଲା ବିବାଦୀୟ ହୋଇ ରହିଛି।
